Finnair

| Finnair |
| --- | --- |

 Finnairin ensimmäinen lokakuussa 2015 vastaanotettu Airbus A350-941 XWB (OH-LWA) yhtiön värityksessä.
 IATA: AY  –  ICAO: FIN 
Kutsukoodi:  FINNAIR
Perustettu:  1. marraskuuta 1923,  rekisteröity 11.12.1923
Laivaston koko:  80 (sisältäen Nordic Regional Airlinesin operoimat) 
Kohteiden määrä:  116
Tunnuslause:  Designed for you (suom. Sinulle suunniteltu) myös The Nordic Way (suom. Pohjoisella tavalla)
Solmukohdat:  Helsinki-Vantaa (HEL/EFHK)
Emoyhtiö:  Finnair Oyj
Kotipaikka:  Helsinki
Kanta-asiakasohjelma:  Finnair Plus
Allianssi:  Oneworld
Avainhenkilö(t):  Turkka Kuusisto, toimitusjohtaja
Yhtiön sivut:  finnair.fi
| Finnair Oyj |
| --- | --- |
Yritysmuoto:  julkinen osakeyhtiö
Osake:  OMXH: FIA1S
Markkina-arvo:   908 milj. € (31.12.2018)
ISIN:  FI0009003230
Perustettu:  1923
Toimitusjohtaja:  Turkka Kuusisto (alk. 24.4.2024)
Puheenjohtaja:  Sanna Suvanto-Harsaae
Kotipaikka:  Helsinki
Toiminta-alue:  Pohjois-Amerikka, Aasia, Eurooppa
Toimiala:  säännöllinen lentoliikenne
Tuotteet:  reitti- ja lomalennot, rahdinkuljetus
Liikevaihto:   2 835 milj. € (2018, konserni)
Liikevoitto:   208 milj. € (2018, konserni)
Tilikauden tulos:   151 milj. € (2018, konserni)
Henkilöstö:   6 360 (keskimäärin 2018, konserni)
Tytäryhtiöt:  mm. Amadeus Finland Aurinkomatkat Finnair Cargo Finnair Aircraft Finance Finnair Technical Services Northport  yhteensä 17 yhtiötä
Omistaja:  Suomen valtio 55,8 % Keva 4,9 %
Kotisivu:  company.finnair.com
Infobox OKVirheellinen NIMI-arvo: 
Finnairin pääkonttori – House of Travel and Transportation (HOTT).
Helsinki-Vantaan lentoaseman miehistökeskus (TOKE-rakennus).
Finnair Lounge Helsinki-Vantaan lentoaseman terminaalissa 2.
Finnairin Airbus A320-214.
Finnair Oyj (aiemmin Aero Oy) on suomalainen lentoyhtiö, joka harjoittaa reitti- ja lomalentoliikennettä Suomen sisäisillä ja kansainvälisillä markkinoilla. Yhtiö perustettiin 1. marraskuuta 1923 nimellä Aero Osakeyhtiö, josta johtuu Finnairin lentojen tunnus AY. Nimi Finnair otettiin käyttöön vuonna 1960 ulkomaanlentojen markkinoinnissa, kun yhtiö hankki käyttöönsä ensimmäiset suihkukoneensa. Yhtiön yksinomaiseksi nimeksi se tuli vuonna 1968.
Finnair on maailman edelleen toimivista lentoyhtiöistä viidenneksi vanhin, sitä vanhimipia ovat 1919 perustetut KLM ja Avianca, 1920 perustettu Qantas ja 1923 perustettu Aeroflot. Viidennen sijansa Finnair peri ČSA:lta, joka lensi viimeisen lentonsa 26. lokakuuta 2024. Finnairin perässä ikäjärjestyksessä ovat 1924 perustettu Tajik Air ja maailman suurimman laivaston omistava  lentoyhtiö Delta Air Lines, joka täyttää sata vuotta 2025. Suomen valtio omistaa Finnairista 56 prosenttia ja tukee yhtiön toimintaa verohelpotuksin 474 miljoonalla eurolla vuodessa.
Finnair-konsernin toimialoja ovat reitti- ja lomalentotoiminta, tekniset ja maapalvelut, catering-toiminta, matkatoimistoala sekä matkailualan tieto- ja varauspalvelut. Finnair-konsernin palveluksessa työskenteli vuoden 2018 lopussa 6 360 henkilöä. Finnair on erikoistunut Aasian ja Euroopan väliseen matkustaja- ja reittiliikenteeseen, johon Helsingin maantieteellinen sijainti antaa sille kilpailuedun.
Finnairilla on ollut pitkään etuoikeus ainoana Suomesta operoivana yhtiönä Venäjän ilmatilan käyttöön ylilennoilla kolmansiin maihin, joka perustuu alun perin Suomen ja Neuvostoliiton solmimaan ja sittemmin Suomen ja Venäjän jatkamaan kahdenkeskiseen lentoliikennesopimukseen. Sopimus edellyttää, että Suomen valtion tai suomalaisten sijoittajien omistusosuuden Finnairista on oltava yli 50 prosenttia.